CELEX: 32020R1263
Language: mt
Date: 2020-09-10 00:00:00
Title: Regolament ta’ Implimentazzjoni tal-Kummissjoni (UE) 2020/1263 tal-10 ta’ Settembru 2020 li japprova s-sustanza attiva idroġenu karbonat tas-sodju bħala sustanza b’riskju baxx f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jemenda r-Regolament ta’ Implimentazzjoni tal-Kummissjoni (UE) Nru 540/2011 (Test b’rilevanza għaż-ŻEE)

11.9.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 297/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/1263
         tal-10 ta’ Settembru 2020
         li japprova s-sustanza attiva idroġenu karbonat tas-sodju bħala sustanza b’riskju baxx f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jemenda r-Regolament ta’ Implimentazzjoni tal-Kummissjoni (UE) Nru 540/2011
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 22(1) flimkien mal-Artikolu 13(2) tiegħu,
         Billi:
         
                     (1)
                  
                  
                     Fit-18 ta’ Marzu 2016, f’konformità mal-Artikolu 7(1) tar-Regolament (KE) Nru 1107/2009 l-Awstrija rċeviet applikazzjoni minn BIOFA AG għall-approvazzjoni tas-sustanza attiva idroġenu karbonat tas-sodju. Fil-21 ta’ Jannar 2020, il-Kummissjoni ġiet infurmata bit-trasferiment bid-drittijiet tad-detentur tal-applikazzjoni minn Biofa AG għal SCC Legal GmbH.
                  
               
                     (2)
                  
                  
                     Fis-26 ta’ April 2016, b’konformità mal-Artikolu 9(3) tar-Regolament (KE) Nru 1107/2009, l-Awstrija, bħala Stat Membru relatur, innotifikat lill-applikant, lill-Istati Membri l-oħra, lill-Kummissjoni u lill-Awtorità Ewropea dwar is-Sigurtà fl-Ikel (“l-Awtorità”) dwar l-ammissibbiltà tal-applikazzjoni.
                  
               
                     (3)
                  
                  
                     Fis-7 ta’ Settembru 2017 l-Istat Membru relatur ressaq abbozz ta’ rapport ta’ valutazzjoni lill-Kummissjoni b’kopja lill-Awtorità, li jivvaluta jekk is-sustanza attiva hix mistennija tissodisfa l-kriterji ta’ approvazzjoni previsti fl-Artikolu 4 tar-Regolament (KE) Nru 1107/2009.
                  
               
                     (4)
                  
                  
                     L-Awtorità kienet konformi mal-Artikolu 12(1) tar-Regolament (KE) Nru 1107/2009. F’konformità mal-Artikolu 12(3) ta’ dak ir-Regolament, hija talbet li l-applikant jipprovdi informazzjoni addizzjonali lill-Istati Membri, lill-Kummissjoni u lill-Awtorità. Il-valutazzjoni tal-informazzjoni addizzjonali mill-Istati Membru relatur tressqet lill-Awtorità fil-forma ta’ abbozz ta’ rapport ta’ valutazzjoni aġġornat f’Ġunju 2018.
                  
               
                     (5)
                  
                  
                     Fis-17 ta’ Awwissu 2018, l-Awtorità kkomunikat mal-applikant, l-Istati Membri u lill-Kummissjoni l-konklużjoni tagħha (2) dwar jekk is-sustanza attiva idroġenu karbonat tas-sodju hux mistenni jissodisfa l-kriterji ta’ approvazzjoni previsti fl-Artikolu 4 tar-Regolament (KE) Nru 1107/2009. L-Awtorità għamlet il-konklużjoni tagħha disponibbli għall-pubbliku.
                  
               
                     (6)
                  
                  
                     Fl-24-25 ta’ Jannar 2019 il-Kummissjoni ppreżentat ir-rapport ta’ rieżami għall-idroġenu karbonat tas-sodju lill-Kumitat Permanenti dwar il-Pjanti, l-Annimali, l-Ikel u l-Għalf, li jipprevedi li l-idroġenu karbonat tas-sodju jiġi approvat.
                  
               
                     (7)
                  
                  
                     L-applikant ingħata l-possibbiltà li jressaq kummenti dwar ir-rapport ta’ rieżami.
                  
               
                     (8)
                  
                  
                     F’dak li jirrigwarda l-użu rappreżentattiv wieħed jew iktar ta’ mill-inqas prodott għall-protezzjoni tal-pjanti wieħed li fih is-sustanza attiva, u b’mod partikolari l-użi li ġew eżaminati u ddettaljati fir-rapport ta’ rieżami, ġie stabbilit li l-kriterji ta’ approvazzjoni previsti fl-Artikolu 4 tar-Regolament (KE) Nru 1107/2009 huma ssodisfati.
                  
               
                     (9)
                  
                  
                     Il-Kummissjoni tqis ukoll li l-idroġenu karbonat tas-sodju huwa sustanza attiva b’riskju baxx skont l-Artikolu 22 tar-Regolament (KE) Nru 1107/2009. L-idroġenu karbonat tas-sodju mhux sustanza ta’ tħassib u tissodisfa l-kundizzjonijiet stabbiliti fl-Anness II tal-punt 5 tar-Regolament (KE) Nru 1107/2009.
                  
               
                     (10)
                  
                  
                     Għalhekk huwa xieraq li s-sustanza idroġenu karbonat tas-sodju jiġi approvat bħala sustanza ta’ riskju baxx.
                  
               
                     (11)
                  
                  
                     F’konformità mal-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu u fid-dawl tal-għarfien xjentifiku u tekniku, jeħtieġ li jiġu inklużi ċerti kundizzjonijiet.
                  
               
                     (12)
                  
                  
                     F’konformità mal-Artikolu 13(4) tar-Regolament (KE) Nru 1107/2009, jenħtieġ li r-Regolament ta’ Implimentazzjoni tal-Kummissjoni (UE) Nru 540/2011 (3) jiġi emendat kif xieraq.
                  
               
                     (13)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Approvazzjoni ta’ sustanza attiva
            Is-sustanza attiva idroġenu karbonat tas-sodju, kif speċifikat fl-Anness I, hija approvata skont il-kundizzjonijiet stipulati f’dak l-Anness.
         
         
            Artikolu 2
            Emendi għar-Regolament ta’ Implimentazzjoni (UE) Nru 540/2011
            Ir-Regolament ta’ Implimentazzjoni (UE) Nru 540/2011 huwa emendat f’konformità mal-Anness II ta’ dan ir-Regolament.
         
         
            Artikolu 3
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Ir-Regolament għandu jorbot fl-intier tiegħu u japplika direttament fl-Istati Membri.
            Magħmul fi Brussell, l-10 ta’ Settembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 309, 24.11.2009, p. 1.
         
            (2)  EFSA Journal 2018;16(9):5407.
         
            (3)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).
      
      
         
            ANNESS I
            
                        Isem Komuni, Numri ta’ Identifikazzjoni
                     
                     
                        Isem IUPAC
                     
                     
                        Purità (1)
                        
                     
                     
                        Data tal-approvazzjoni
                     
                     
                        Skadenza tal-approvazzjoni
                     
                     
                        Dispożizzjonijiet speċifiċi
                     
                  
                        Karbonat idroġenat tas-sodju
                        Nru CAS: 144-55-8
                     
                     
                        Karbonat idroġenat tas-sodju
                     
                     
                        ≥ 990 g/kg
                        Arseniku ≤ 3 mg/kg
                        Ċomb ≤ 2 mg/kg
                        Merkurju ≤ 1 mg/kg
                     
                     
                        l-1 ta’ Ottubru 2020
                     
                     
                        l-1 ta’ Ottubru 2035
                     
                     
                        Għall-implimentazzjoni tal-prinċipji uniformi, kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta’ rieżami dwar il-karbonat idroġenat tas-sodju, u b’mod partikolari l-Appendiċijiet I u II tiegħu.
                     
                  
               (1)  Aktar dettalji dwar l-identità u l-ispeċifikazzjoni tas-sustanzi attivi huma pprovduti fir-rapport ta’ rieżami.
         
      
      
         
            ANNESS II
            Fil-Parti D tal-Anness tar-Regolament ta’ Implimentazzjoni (UE) Nru 540/2011, tiżdied l-entrata li ġejja:
            
                         
                     
                     
                        Isem Komuni, Numri ta’ Identifikazzjoni
                     
                     
                        Isem IUPAC
                     
                     
                        Purità  (1)
                        
                     
                     
                        Data tal-approvazzjoni
                     
                     
                        Skadenza tal-approvazzjoni
                     
                     
                        Dispożizzjonijiet speċifiċi
                     
                  
                        “24
                     
                     
                        Karbonat idroġenat tas-sodju
                        Nru CAS: 144-55-8
                     
                     
                        Karbonat idroġenat tas-sodju
                     
                     
                        ≥ 990 g/kg
                        Arseniku ≤ 3 mg/kg
                        Ċomb ≤ 2 mg/kg
                        Merkurju ≤ 1 mg/kg
                     
                     
                        l-1 ta’ Ottubru 2020
                     
                     
                        l-1 ta’ Ottubru 2035
                     
                     
                        Għall-implimentazzjoni tal-prinċipji uniformi, kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta’ rieżami dwar il-karbonat idroġenat tas-sodju, u b’mod partikolari l-Appendiċijiet I u II tiegħu.”
                     
                  
               (1)  Aktar dettalji dwar l-identità u l-ispeċifikazzjoni tas-sustanzi attivi huma pprovduti fir-rapport ta’ rieżami.